
PËR DISA NDRYSHIME në vendimin nr.167, datë 29.3.2006 të Këshillit të Ministrave “Për disa çështje në zbatim të ligjit nr.7703, datë 11.5.1993 “Për sigurimet shoqërore në Republikën e Shqipërisë” të ndryshuar, dhe të ligjit nr.7870, datë 13.10.1994 “Për sigurimet shëndetësore në Republikën e Shqipërisë“ të ndryshuar”

Në mbështetje të nenit 100 të Kushtetutës dhe të nenit 10 të ligjit nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar, me propozimin e Ministrit të Financave, Këshilli i Ministrave

Vendosi:

Në vendimin nr.167, datë 29.3.2006 të Këshillit të Ministrave, të ndryshuar, të bëhen këto ndryshime:
1. Në kapitullin II “Shuma bazë e përfitimeve”, bëhen ndryshimet e mëposhtme:
a) Pika 1 ndryshohet, si më poshtë vijon:
“1. Në mbështetje të neneve 2, 32, 36 e 48 të ligjit nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar, shuma  bazë e përfitimit, nga data 1.7.2006 e në vazhdim, është 8 240 (tetë mijë e dyqind e dyzet) lekë në muaj.”.

b) Pika 2 ndryshohet, si më poshtë vijon:
“2. Në mbështetje të nenit 96 të ligjit nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar, shuma e përfitimit të personave, që nuk plotësojnë kushtet për përfitimin e masës së pensionit, të përcaktuar në paragrafin e parë të këtij neni, nga data 1.7.2006 e në vazhdim, është 4 110 (katër mijë e njëqind e dhjetë) lekë në muaj.
Në zbatim të pikës 4 të nenit 27, shuma bazë e përfitimit për gratë, që periudhën e fundit të sigurimit e kanë si të vetëpunësuara në bujqësi, është 4 110 (katër mijë e njëqind e dhjetë) lekë në muaj.”.
2. Në kapitullin III “Llojet, shuma dhe shpërndarja e kontributeve”, të bëhen ndryshimet e mëposhtme:
a) Pika 1 ndryshohet, si më poshtë vijon:
“1. Shuma minimale mujore e kontributeve për të gjitha degët e sigurimit, për periudhën nga data 1.7.2006 e në vazhdim, është 5 506 (pesë mijë e pesëqind e gjashtë) lekë.
Kontributi minimal mujor, sipas degëve të sigurimit, është:

Në lekë
	- Dega e sigurimit të sëmundjeve
	105

	- Dega e sigurimit të barrëlindjeve
	302

	- Dega e sigurimit të pensioneve
	3 929

	- Dega e sigurimit të aksidenteve dhe sëmundjeve profesionale
	66

	- Dega e sigurimit të papunësisë
	657

	- Sigurimet shëndetësore
	447



b) Pika 2 ndryshohet, si më poshtë vijon:
“2. Punëdhënësi derdh kontribute të detyrueshme në masën 41.9 për qind të pagës mujore, sipas listëpagesave. Nga data 1.7.2006 e në vazhdim, paga minimale mujore, për efekt të llogaritjes së kontributit të sigurimeve shqërore e shëndetësore, është 13 140 (trembëdhjetë mijë e njëqind e dyzet) lekë, ndërsa paga maksimale është 65 700 (gjashtëdhjetë e pesë mijë e shtatëqind) lekë në muaj.”.
c) Pika 3 ndryshohet, si më poshtë vijon:
“3. Punëdhënësi privat, i vetëpunësuari, të vetëpunësuarit në ortakëri, që ushtrojnë veprimtari ekonomike (me përjashtim të të vetëpunësuarit më bujqësi), duke filluar nga data 1.7.2006 e në vazhdim, të derdhin kontribut të detyrueshëm për sigurimet shoqërore dhe shëndetësore, në masën 39.2 për qind të pagës mujore minimale prej 13 140 (trembëdhjetë mijë e njëqind e dyzet) lekësh.”.
ç) Pika 4 ndryshohet si më poshtë vijon:
“4.Pjesëtarët e papaguar të familjes, që punojnë e bashkëjetojnë me punëdhënësin privat dhe të vetëpunësuarin (me përjashtim të të vetëpunësuarit në bujqësi), duke filluar nga data 1.7.2006 e në vazhdim, derdhin kontribut të detyrueshëm për sigurimet, shoqërore dhe shëndetësore, në masën 39.2 për qind të pagës mujore minimale prej 13 140 (trembëdhjetë mijë e njëqind e dyzet) lekësh.”.
d) Në pikën 5, shifra “...12 514...” zëvendësohet me “...13 140 ...”.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1.7.2006.

Kryeministri

